stanford-oval/wikipedia huggingface dataset:
וולפגנג רולף
קריירת מועדונים

רולף החל את קריירת הבוגרים שלו בברמרהאבן ואחר כך בפורטונה קלן, שתיהן שיחקו אז בליגת הבונדסליגה השנייה. בקיץ 1982 חתם רולף בהמבורג, שם שיתף פעולה עם תומאס פון היסן, הורסט רובש ופליקס מגאת. כבר בעונתו הראשונה בקבוצה, זכה רולף עם המבורג באליפות הבונדסליגה ובגביע אירופה לאלופות לאחר ניצחון 1-0 במשחק הגמר על יובנטוס. לאחר הזכייה בשני התארים, רולף השתתף עם המבורג בגמר הסופר קאפ האירופי, בו הפסידה המבורג במפגש כפול לאברדין הסקוטית, ובגמר הגביע הביניבשתי, בו הפסידה הקבוצה 2-1 לגרמיו הברזילאית. בעונת 1983/84 רולף סיים עם המבורג במקום השני בבונדסליגה, רק בגלל הפרש שערים נחות משל האלופה שטוטגרט. בעונה זו הבקיע רולף 11 שערים ומיצב את עצמו כבורג חשוב בקישור של הקבוצה. שתי העונות הבאות של רולף בהמבורג היו מעט סולידיות יותר, כאשר רולף הבקיע בשתיהן יחד תשעה שערים, והקבוצה סיימה בחצי העליון של הטבלה. בתום עונת 1985/86 עזב רולף את המבורג לאחר שצבר 129 הופעות בהן הבקיע 24 שערים, וחתם בבאייר לברקוזן.
בבאייר לברקוזן רולף שיתף פעולה בקישור עם פאלקו גץ ועם כריסטיאן שרייר, ובהמשך גם עם צ'ה בום קון. בעונתו הראשונה של רולף בקבוצה, לברקוזן סיימה במקום השישי שהקנה לה כרטיס לגביע אופ"א בעונת 1987/88. רולף ולברקוזן המשיכו עד לזכייה בגביע זה, לאחר ניצחון במפגש גמר כפול מול אספניול הספרדית. במשחק הראשון אספניול ניצחה בתוצאה 3-0, ובגומלין לברקוזן ניצחה בתוצאה זהה. בבעיטות ההכרעה רולף הבקיע את הבעיטה שלו, בדרך לזכייה בגביע. בתום עונת 1988/89 עזב רולף את באייר לברקוזן, לאחר שהבקיע תשעה שערים ב-99 הופעות ליגה, וחתם בשטרסבורג, ששיחקה אז בליגת המשנה הצרפתית בכדורגל. רולף שיחק בשטרסבורג 30 משחקי ליגה והבקיע ארבעה שערים, וסייע לקבוצה להעפיל לליגת העל הצרפתית, אך עזב לאחר עונה אחת את שטרסבורג, וחתם בבאייר אורדינגן, ששיחקה אז בבונדסליגה. באורדינגן רולף צבר 20 הופעות ליגה, ולא הצליח למנוע את נשירת הקבוצה לבונדסליגה השנייה. בתום עונה אחת, חתם רולף בקרלסרוהה מהבונדסליגה.
רולף שיחק שלוש עונות בקרלסרוהה, בשלושתן הקבוצה סיימה בחלק העליון של הבונדסליגה, כאשר רולף משתף פעולה בקישור עם ריינר שוטרלה ומנפרד בנדר. בעונת 1992/93, הבקיע רולף שמונה שערים, וסך הכל 14 שערים בשלוש עונותיו בקרלסרוהה, בהן צבר 94 הופעות. בתום עונת 1993/94 עזב רולף את קרלסרוהה וחתם בפ.צ. קלן מהבונדסליגה, שם שיחק עונה אחת. בתום עונה זו, חתם אצל היריבה העירונית פורטונה קלן, שם שיחק בתחילת הקריירה שלו. גם בפורטונה קלן שיחק רולף עונה אחת בלבד, 1995/96, ובסיומה פרש ממשחק פעיל.
קריירה בינלאומית

לרולף 37 הופעות במדי נבחרת גרמניה המערבית. רולף ייצג את גרמניה המערבית ביורו 1984 בו הודחה הנבחרת בשלב הבתים, במונדיאל 1986 בו הפסידה הנבחרת המערב גרמנית 3-2 במשחק הגמר לנבחרת ארגנטינה, וביורו 1988 בו הגיעה נבחרת גרמניה המערבית לחצי הגמר. הופעתו האחרונה של רולף במדים הלאומיים הייתה בשנת 1989.
קריירת אימון

לאחר פרישתו, רולף שימש בעיקר כעוזר מאמן במועדונים כמו המבורג, שטוטגרט, באייר לברקוזן, ורדר ברמן ואיינטרכט פרנקפורט. כמו כן, רולף שימש עוזר מאמן בנבחרת כווית, וכמאמן ראשי בSV מפן הגרמנית. בשנת 2015 אימן רולף באל סלמייה הכוויתית.
וסטסייד (מחוז לוס אנג'לס)

| --- | --- |
 מדינה:  ארצות הברית ארצות הברית
 שטח:  262 קמ"ר
 קואורדינטות:  34°03′41″N 118°27′11″W﻿ / ﻿34.0615°N 118.453°W﻿ / 34.0615; -118.453 
  מפת מיקום  מפה מפורטת  אזור וסטסייד לפי ההגדרה של פרויקט המיפוי של עיתון הלוס אנג'לס טיימס  he tabBackground:;tabBorder:#aaa;defaultTab:0;
 
תצלום של אזור וסטסייד שנלקח ממטוס שהמריא מנמל התעופה הבינלאומי של לוס אנג'לס
וסטסייד (באנגלית: Westside) הוא האזור האמיד ביותר של מחוז לוס אנג'לס שבמדינת קליפורניה. אין למונח הגדרה רשמית מוגדרת ומוסכמת, ולכן במקורות שונים המונח עשוי להתייחס לטריטוריות גאוגרפיות שונות. עם זאת, לפי אחת מההגדרות הנפוצות יותר, אזור זה נמצא בצד המערבי של אגן לוס אנג'לס מדרום להרי סנטה מוניקה, משתרע על פני 262 קמ"ר, וכולל הן את השכונות המערביות של העיר לוס אנג'לס, וכמו גם יישובים לא מאוגדים, ואת הערים בוורלי הילס, וסט הוליווד, קולבר סיטי, סנטה מוניקה, ומליבו.
שכונות ומחוזות

על פי פרויקט המיפוי של עיתון הלוס אנג'לס טיימס אזור וסטסייד כולל את כל השכונות שלהלן:
| --- | --- |
 בל אייר  בוורלי קרסט (אנ')  בברליווד (אנ')  בוורלי גרוב (אנ')  ברנטווד (אנ')  סנצ'ורי סיטי (אנ')  דל ריי (אנ')  צ'ביוט הילס (אנ')  מאר ויסטה (אנ')  פסיפיק פליסאדס (אנ')  לה סיינגה הייטס (אנ'):  פאלמס (אנ')  פיקו-רוברטסון (אנ')  פלאיה דל ריי (אנ')  פלאיה ויסטה (אנ')  רנצ'ו פארק (אנ')  סוטל (אנ')  וניס (אנ')  וסט לוס אנג'לס (אנ')  וסטצ'סטר (אנ')  וסטווד (אנ')
שכונות ומחוזות > ערים

בוורלי הילס
קולבר סיטי (אנ')
מאליבו
סנטה מוניקה
וסט הוליווד (אנ')
שכונות ומחוזות > אזורים לא מאוגדים

לאדרה הייטס (אנ')
מרינה דל ריי (אנ')
אוכלוסייה

לפי מפקד האוכלוסין של שנת 2000 אזור וסטסייד (לפי ההגדרה של פרויקט המיפוי של עיתון הלוס אנג'לס טיימס) מנתה 529,427 תושבים. בשנת 2000 האוכלוסייה הלבנה הלא היספנית של אזור זה היוותה כ-63% מכלל אוכלוסיית אזור זה.
פנורמה

אזור וסטסייד כפי שנראה מנקודת התצפית שבמרכז גטי אשר ממוקם במרכז אזור וסטסייד
הערות שוליים

↑  Mapping L.A.: Regions. The Westside. Los Angeles Times, Mapping L.A.
ערך זה הוא קצרמרבנושא גאוגרפיה של ארצות הברית. אתם מוזמנים לתרום לוויקיפדיה ו.
הרי לאזארב (אנטארקטיקה)

ערך זה עוסק ברכס הרים בארץ אואטס שבאנטארקטיקה. אם התכוונתם למשמעות אחרת, ראו .
| --- | --- |

 מידע כללי
 על שם:  מיכאיל לאזארב 
 מיקום:  אזור הברית האנטארקטית,
 רכס הרים:  ההרים הטראנס-אנטארקטיים 
 קואורדינטות:  69°32′00″S 157°20′00″E﻿ / ﻿69.533333333333°S 157.33333333333°E﻿ / -69.533333333333; 157.33333333333
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהרי לאזארב(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהרי לאזארב
 
הרי לאזארב (באנגלית: Lazarev Mountains) הם שרשרת הרים באזור ארץ אואטס, שבאנטארקטיקה.
ההרים משתרעים לאורך צידו המערבי של קרחון מטוסביץ'.
ההרים ממוקמים דרומית לפסגת אלד.
אורכו של רכס ההרים 57 קילומטרים.
היסטוריה > גילוי ומיפוי ההרים

ההרים צולמו מהאוויר על ידי צי ארצות הברית בעונת המחקר (הקיץ האנטארקטי) 1946–1947, במסגרת מבצע קפיצה לגובה; על ידי המשלחת הסובייטית לאנטארקטיקה בעונת המחקר 1957–1958; ועל ידי משלחת החקר האנטארקטית הלאומית של אוסטרליה בשנת 1959.
היסטוריה > מקור השם

שמם של ההרים ניתן להם על ידי המשלחת הסובייטיית לאנטארקטיקה.
ההרים נקראים על שמו של לוטננט מיכאיל פטרוביץ לאזארב, מפקד הסלופ מירני אשר שמשה את משלחתו של בלינגסהאוזן אשר הפליגה לאנטארקטיקה בין השנים 1819–1821.
לקריאה נוספת

• Gunter Faure, Teresa M. Mensing, , PP 101, 134
• Damm, Volkmar. (2004), , Terra Antarctica. 11. 85-90
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7 8 9 10 11  מידע גאוגרפי והיסטורי
↑  מידע גאוגרפי
הרי טראברס (אנטארקטיקה)

ערך זה עוסק ברכס הרים בארץ פאלמר שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  69°57′S 67°54′W﻿ / ﻿69.95°S 67.9°W﻿ / -69.95; -67.9
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמההרי טראברס(למפת חצי האי האנטארקטי רגילה) בסיס חנרל ברנרדו אוהיגינס ריקלמההרי טראברס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהרי טראברס(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהרי טראברס
 
הרי טרברס (באנגלית: Traverse Mountains; מילולית: הרי המעבר, או הרי החציה) הם קבוצת הרים, שלרוב אינם מכוסים קרח, במערב ארץ פאלמר, שבאנטארקטיקה.
שיא גובהם של ההרים 1,550 מטרים מעל פני הים; הר זה הוא ההר ה-2,801 בגובהו באנטארקטיקה.
ההרים ממוקמים בין קרחון יוריקה וקרחון ריילי, ממזרח להדום הקרח וורן.
ההרים כוללים את: פסגת מקיוגו, הר נואל, הר אלן, ו-הר איסינג'ר.
היסטוריה > גילוי ומיפוי ההרים

ההרים צולמו מהאוויר לראשונה ב־23 בנובמבר 1935, על ידי לינקולן אלזוורת' בטיסתו מעל האזור.
ההרים מופו בהתבסס על תצלומים אלה על ידי וו. ל. ג. יוארג.
ההרים צולמו מהאוויר בשנית ב-16 באוגוסט 1936 על ידי המשלחת הבריטית אל ארץ גרהאם.
ההרים נסקרו לראשונה בספטמבר - אוקטובר 1936 על ידי המשלחת הבריטית אל ארץ גרהאם בהנהגת ג'ון רידוך ריימיל.
ההרים נסקרו מחדש בשנת 1948 על ידי סקר שטחי חסות איי פוקלנד.
היסטוריה > מקור השם

שמם של ההרים ניתן להם על ידי המשלחת הבריטית אל ארץ גרהאם.
ההרים נקראו על שם מסעות המזחלות של המשלחת הבריטית אל ארץ גרהאם, מאחר שההרים הם נקודת ציון חשובה במעבר בין מדף הקרח וורדי, במורד קרחון יוריקה, אל מפרצון ג'ורג' השישי.
לקריאה נוספת

• J. C. King, J. Turner, , P 3
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7 8 9 10  מידע גאוגרפי והיסטורי
↑  הרי אנטארקטיקה לפי גובהם
1 2  מידע היסטורי על חקר ההרים
הרי לאסוס

| --- | --- |
אין תמונה חופשית
 מידע כללי
 על שם:  אורלנדו לאסוס 
 מיקום:  אזור הברית האנטארקטית,
 קואורדינטות:  69°35′00″S 71°38′00″W﻿ / ﻿69.5833°S 71.6333°W﻿ / -69.5833; -71.6333
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמההרי לאסוס(למפת חצי האי האנטארקטי רגילה) בסיס חנרל ברנרדו אוהיגינס ריקלמההרי לאסוס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהרי לאסוס(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהרי לאסוס
 
הרי לאסוס (באנגלית: Lassus Mountains)  הם רכס הרים בצפון-מערב האי אלכסנדר, שבאנטארקטיקה.
אורכו של הרכס 28 קילומטרים; רוחבו 6 קילומטרים.
הרכס ממוקם מדרום לקרחון פלסטרינה ולהרי האבר; ומצפון למפרצון היידן.
הרכס מתנשא מעל מפרץ לאזארב.
גובהו של הרכס 2,100 מטרים מעל פני הים.
היסטוריה > גילוי ומיפוי הרכס

הרכס נצפה לראשונה ב-9 בינואר 1821 על ידי משלחת החקר הרוסית בפיקודו של פביאן גוטליב פון בלינגסהאוזן.
הרי הרכס צולמו מאוויר לראשונה בשנת 1936 על ידי המשלחת הבריטית אל ארץ גרהאם. בעקבות צילום זה ההרים מופו (בטעות) כחלק מרכס הרי האבר.
הרכס מופה לראשונה בצורה יסודית בהתבסס על תצלומי אוויר שצולמו על ידי משלחת החקר האנטארקטית רון בשנת 1947, המיפוי בוצע על ידי דרק סירל (D. Searle) מסקר שטחי חסות איי פוקלנד בשנת 1960.
היסטוריה > מקור השם

שמו של הרכס ניתן לו על ידי הוועדה המייעצת לשמות אנטארקטיים של בריטניה.
הרכס נקרא על שמו של המלחין הבלגי אורלנדו לאסוס; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.
ראו גם

| אתרים על שם מלחינים, מוזיקאים ויצירות מוזיקליות באי אלכסנדר |
| --- | --- | --- |
| קרחונים | באלאקירב • בארטוק • גילברט • דיליוס • מיקאדו • סאליבן • סיבליוס • פלסטרינה |  |
| הדומי קרח | הנדל • וגנר • מוצרט |  |
| מדפי קרח | באך • ברהמס • בריטן |  |
| שדות שלג | שדה השלג פרסל |  |
| מפרצונים | בוקריני • ברהמס • בריטן • היידן • ובר • ורדי • מנדלסון • סטרווינסקי • פורה • קופרן • ראמו • שוברט |  |
| הרים, רמות ומצוקים | רכס אטאנסוב • רמת אלגר • נונאטאקי אפאלאצ'יה • הר בורודין • פסגת גלוק • הר גריג • רמת דביסי • הר וילבי • מעבר האפנר • הרי לאסוס • הר ליסט • שלוחת מאהלר • פסגות מוסורגסקי • הר מורלי • נונאטאק פיגארו • הר פינאפור • גבעות פינלנדיה • הר צ'ייקובסקי • הר שומאן • גבעת שופן |  |
| חצאי אי | אירואיקה • בטהובן • מונטוורדי • שוסטקוביץ' |  |
| לשונות יבשה | נקודת ברליוז • נקודת רוסיני |  |
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7 8 9 10 11 12 13 14  מידע גאוגרפי והיסטורי
↑  מידע היסטורי על מתן שמות אתרים באזור
ולדימיר מצ'יאר

ולדימיר מצ'יאר (בסלובקית: Vladimír Mečiar; נולד ב-26 ביולי 1942 בזבולן) הוא פוליטיקאי סלובקי שהיה ראש הממשלה הראשון של הרפובליקה הסלובקית שנבחר בעקבות בחירות דמוקרטיות. כיהן כראש ממשלת הרפובליקה הסלובקית במסגרת פדרלית בשנים 1990–1991 ובשנים 1992–1993, והיה ראש ממשלת סלובקיה העצמאית הראשון, בשנים 1993–1994. נבחר שוב לראשות הממשלה בשנים 1994–1998. מילא פעמיים את מקום נשיא סלובקיה.  הוא משפטן בהכשרתו.
כמנהיג מפלגת העם - התנועה לסלובקיה דמוקרטית (ĽS-HZDS), מצ'יאר הוביל את סלובקיה להיפרדות מהרפובליקה הצ'כית, שנכנסה לתוקף רשמי ב-1 בינואר 1993. הוא היה אחד המועמדים העיקריים לנשיאות סלובקיה בשנים 1999 ו-2004.
סגנון הנהגתו הסמכותני בעל אפיונים של פופוליזם, לאומנות, וקליינטליזם נודע ב כינוי"מצ'יאריזם".
ביוגרפיה > שנותיו המוקדמות

ולדימיר מצ'יאר נולד ב-1942 בעיר זבולן כבן הבכור בין ארבעה בנים. אביו היה חייט ואמו עקרת בית ושוערת בבית חרושת.
אחרי סיום לימודי תיכון בשנת 1959 כיהן מצ'יאר בתפקידים מנהליים בעיירה ז'יאר נאד הרונום. בנעוריו היה מצ'יאר מתאגרף חובב.  היה בשנים 1967–1968 לראש הסניף המקומי של איגוד הנוער הקומוניסטי והתקבל למפלגה הקומוניסטית (היחידה והשלטת אז במדינה). הפך בהמשך למזכיר הוועד העממי המקומי של העיירה. בשנת 1969, אחרי פלישת כוחות ברית ורשה לצ'כוסלובקיה באוגוסט 1968, בנאום בקונגרס של המפלגה הקומוניסטית, הביע דעות בעד רפורמות ועל כן הודח מתפקידיו הניהוליים. בשנת 1970 סולק מהמפלגה הקומוניסטית. עבד בבית חרושת לזכוכית ובתקופה זו למד משפטים באוניברסיטת קומניוס בברטיסלבה. בסיום לימודיו באוניברסיטה עבד כמשפטן במפעל עד שנת 1990.
ביוגרפיה > פעילותו הפוליטית אחרי נפילת הקומוניזם

בשלהי 1989, בעת מהפכת הקטיפה נגד השלטון הקומוניסטי, מצ'יאר נרשם למפלגה החדשה "הציבור נגד האלימות" (Verejnosť proti násiliu, VPN), שהייתה המקבילה הסלובקית לפורום האזרחי הצ'כי.
בינואר 1990, כשמפלגת VPN חיפשה אנשים מתאימים לתפקידי ממשל, לפי המלצתו של אלכסנדר דובצ'ק, שהתרשם מהידע הרב של מצ'יאר בתחומים שונים, הוא התמנה לשר הפנים והסביבה של סלובקיה.
ביוגרפיה > ראש ממשלת הרפובליקה הסלובקית

אחרי הבחירות הדמוקרטיות הראשונות שהתקיימו בצ'כוסלובקיה לאחר נפילת הקומוניזם, ביוני 1990, מצ'יאר נתבקש להרכיב את הממשלה הסלובקית על בסיס קואליציה בין מפלגתו VPN והתנועה הדמוקרטית הנוצרית. הוא דגל אז ברפורמות כלכליות ובהמשך השותפות הפדרטיבית עם צ'כיה.
במרץ 1991 התפצלה מפלגתו לשתי סיעות - אחת שתמכה במצ'יאר, ושכללה את רוב  שרי הממשלה הסלובקית, והשנייה, שהתנגדה לו, בראשות יושב ראש מפלגת VPN, פדור גאל. ב-23 באפריל 1991 הדיחה המועצה הלאומית הסלובקית את מצ'יאר מתפקיד ראש הממשלה והחליפה אותו ביאן צ'רנוגורסקי, מנהיג התנועה הדמוקרטית נוצרית. כעבור שלושה ימים המפלגה VPN התפצלה באופן רשמי לתנועה למען סלובקיה דמוקרטית HZDS בראשות מצ'יאר ו-VPN, החל מאוקטובר 1991 ODÚ-VPN. ביוני 1991 נבחר מצ'יאר ליושב ראש התנועה למען סלובקיה דמוקרטית.
ביוגרפיה > פירוק הפדרציה והקמת סלובקיה העצמאית

בשנים 1991 ו-1992 התנהל ללא הצלחה משא ומתן בין הרפובליקה הצ'כית לרפובליקה הסלובקית בנוגע לטיב יחסיהן במסגרת צ'כו-סלובקיה. באפריל 1992 הוחלף השם "צ'כוסלובקיה" ב"רפובליקה הפדרלית של צ'כיה וסלובקיה". ביוני 1992 התקיימו בחירות שבהן ניצחו המפלגה הדמוקרטית האזרחית בראשות ואצלב קלאוס ברפובליקה הצ'כית, ומפלגתו של מוצ'יאר, HZDS ברפובליקה הסלובקית. לפני הבחירות וזמן קצר אחריהן תמכה תנועת HZDS במסגרת של קונפדרציה רופפת עם צ'כיה. אולם הצד הצ'כי דגל בקיום פדרציה צ'כוסלובקית ריכוזית יותר, כמו זו מאפריל 1992, או, לחלופין, היפרדות מוחלטת בין שתי הארצות.[דרוש מקור]
בהיעדר הסכמה על פדרציה ומבלי לפנות למשאל-עם, אחרי משא ומתן קדחתני הגיעו מצ'יאר וקלאוס ב-23 ביולי 1992,, להסכם על פירוק בדרכי שלום של צ'כוסלובקי ועל הקמת שתי מדינות עצמאיות: צ'כיה וסלובקיה. כתוצאה מכך, מצ'יאר הפך מ-1 בינואר 1993 לראש הממשלה הראשון של סלובקיה העצמאית הפוסט-קומוניסטית. התהליך נקרא גם "גירושי הקטיפה", תוך השוואה ל"מהפכת הקטיפה" מ-1989 שהחוללה גם היא בדרכי שלום.
ביוגרפיה > ראש ממשלת סלובקיה העצמאית

במרץ 1993, אחרי ששמונת חברי פרלמנט עקרו משורות מפלגת השלטון HZDS, איבד מצ'יאר את הרוב בפרלמנט. גם הנשיא מיכל קובץ', במקור חבר HZDS, הפסיק לתמוך בו. עם זאת המשיך מוצ'יאר למשול עד מרץ 1994 כשהאופוזיציה הדיחה את ממשלתו והרכיבה ממשלה בראשותו של יוזף מורבצ'יק.
אולם אחרי הבחירות בספטמבר ואוקטובר 1994 בהן זכתה התנועה למען סלובקיה דמוקרטית ב-35% מהקולות, שוב הרכיב ולדימיר מוצ'יאר את הממשלה בקואליציה שכללה את המפלגה הנוצרית דמוקרטית, את הימין הלאומני המיוצג על ידי המפלגה הלאומית הסלובקית שבראשות יאן סלוטה השנוי המחלוקת, ואת המפלגה השמאלית-רדיקלית ZRS (ברית הפועלים של סלובקיה) של יאן לופטק.
בתקופה הזאת כראש ממשלה עורר מצ'יאר בקורת מתמדת נגדו בתוך המדינה ובמערב בנימוק שסגנון שלטונו הוא הסמכותני מדי, מלווה באי כיבוד כללי דמוקרטיה, שימוש לרעה בתקשורת הממלכתית לצורך תעמולה, שחיתות ומעט מדי הפרטות במגזר הממלכתי של הכלכלה.
לעומת זאת ההפרטות המועטות שהתקיימו  הוכתמו בשחיתויות.
מצ'יאר נגרר ל"מלחמה" מתמדת עם הנשיא דאז, קובץ'. הואשם כי גייס את שירותי הביטחון הסלובקים בחטיפת בנו של הנשיא, מיכל קובץ' הבן, בשטח אוסטריה .. קובץ' הבן נחשד אז בעבירות פיננסיות.
בתום הקדנציה של הנשיא קובץ', מאחר שהפרלמנט לא הצליח לבחור לו יורש, לקח מצ'יאר לעצמו באופן זמני גם את סמכויות הנשיא. בתפקיד זה החליט על חנינה עבור חוטפיו של קובץ' הבן. באותם הימים סלובקיה נמצאה מבודדת על ידי במערב והואט קצב המשא ומתן על הצטרפותה לאיחוד האירופי ולנאט"ו, על אף  רצונו של מצ'יאר לקדם את שני המהלכים.
ביוגרפיה > באופוזיציה

בבחירות בשנת 1998 עדיין הייתה מפלגתו של מוצ'יאר, התנועה למען סלובקיה הדמוקרטית HZDS המפלגה הגדולה בפרלמנט וקיבלה 27% מקולות המצביעים. עם זאת לא עלה בידו להרכיב ממשלה, ומיקולש דזורינדה מן האופוזיציה, הפך לראש הממשלה.
בשנת 2000 שינתה מפלגתו את שמה ל"מפלגת העם - התנועה לסלובקיה דמוקרטית".
אחרי שב-1999 נוצח על ידי רודולף שוסטר בבחירות לנשיאות, בשנת 2000 נעצר מצ'יאר על ידי משטרת סלובקיה בחשד לעבירה הונאה בזמן כהונתו בראש המדינה.
בבחירות לפרלמנט בשנת 2002 זכתה מפלגתו ל-20% והאפשרות שירכיב ממשלה נראתה סבירה, אף על פי שרבים חשבו כי בחירה זו תהווה מכשול בפני קבלת סלובקיה באיחוד האירופי. כמו בשנת 1998 אף מפלגה לא הייתה מוכנה להיכנס לממשלה בראשותו. שוב התמנה דזורינדה לראש הממשלה בעוד מצ'יאר נשאר באופוזיציה.
בתוך מפלגתו של מצ'יאר החריפו המחלוקות. כמה מחבריה בראשות איוואן גשפארוביץ' עזבו והקימו את התנועה לדמוקרטיה,
בשנת 2003 התחולל פילוג נוסף שהביא להקמת מפלגת "איחוד העם" (Ľudová únia).
בבחירות לנשיאות ב-2004 ניצח גשפארוביץ' את מצ'יאר בסיבוב השני עם % 59.9 % לעומת 40%.
ביוגרפיה > בשנים האחרונות

בבחירות לפרלמנט מפלגתו של מצ'יאר, ירדה ל-8.79% מהקולות, עד כדי כך שמצ'יאר ביקש בדיקה מחדש של ספירת הקולות. עם זאת המפלגה HZDS נכנסה לקואליציה הממשלתית בראשות הסוציאל-דמוקרט רוברט פיצו.
בשנים הבאות כוכבו של ראש הממשלה הראשון המשיך לרדת ובבחירות לפרלמנט ב-2010 וב-2012 מפלגתו לא הצליחה לעבור את סף החסימה ולהיכנס לפרלמנט. בשנת 2013 התפטר מצ'יאר מראשות מפלגתו.
ביוגרפיה > חיים אישיים

ולדימיר מצ'יאר נשוי למרגיטה, רופאה, ולזוג נולדו 4 ילדים. בינואר 2007 עבר בהצלחה ניתוח לב בבית חולים בבאנסקה ביסטריצה.
פרסים ואותות כבוד

1995 – האות להצטיינות של סלובקיה (Pro Merito Melitensi)
דוקטור לשם כבוד של אוניברסיטת לומונוסוב במוסקבה ושל אוניברסיטת בראצ'ה קאריץ' בבלגרד
2007 – עיטור הזהב "מקסימליאן הל" של אוניברסיטת ע"ש אלכסנדר דובצ'ק בטרנצ'ין
הערות שוליים

↑  [ Sharon Fisher The Slovak Presidential Elections: The Final Defeat of Meciarism? https://www.wilsoncenter.org/publication/300-the-slovak-presidential-elections-the-final-defeat-meciarism]
| --- | --- |
בקרת זהויות :  PLWABN: 9810552107805606  BnF: cb122809676 (data)  GND: 119468859  ISNI: 0000 0000 8329 5764  LCCN: n93008471  NKC: jn20000603976  NTA: 129548928  SUDOC: 113797540  VIAF: 117644510   WorldCat (עם VIAF): 117644510
ז'ורדי טריאס

| --- | --- |

 לידה:  5 בנובמבר 1980 (בן 43) ז'ירונה, ספרד 
 עמדה:  פאוור פורוורד 
 גובה:  2.06 מטרים
 
ז'ורדי טריאס פליו (קטלונית: Jordi Trias Feliu; נולד ב-5 בנובמבר 1980 בז'ירונה, קטלוניה) הוא כדורסלן עבר ספרדי ששיחק בעמדת הפאוור פורוורד. גובהו 2.06 מטרים. טריאס קלעי ממרחק רב וניחן ביכולות מסירה מהטובות באירופה. בעבר טריאס שיחק עבור נבחרת ספרד.
קריירה

טריאס בילה את רוב ילדותו ונעוריו במחלקת הנוער של ז'ירונה בה שיחק מגיל שמונה. בגיל 17, החל בקריירה מקצועית במדי פיגוארס מליגת המשנה הספרדית, עמה שיחק כשלוש עונות. מיד לאחר מכן, עבר לקבוצת הליגה הבכירה, מורסיה. טריאס עבר אליה לאחר שהפגין יכולת בולטת בקבוצתו הקודמת, פיגוארס. בסיום עונה אחת, חזר טריאס לקבוצת נעוריו, ז'ירונה ושיחק עבורה במשך שתי עונות עד למעברו לקבוצת הפאר ברצלונה. למרות מעבר זה, טריאס לא קיבל דקות משחק ועזב בחזרה לז'ירונה בהשאלה לעונה וחצי.
לאחר סיום ההשאלה, עבר בחזרה לברצלונה. במסגרת קבוצת הפאר, טריאס זכה במגוון תארים: גביע המלך בעונת 2006/07 ואף בעונת 2004/05 זכה באליפות קטלוניה ובגביע הסופרקופה של הליגה. בנוסף זכה להיבחר גם כ-MVP של משחק הגמר של גביע המלך בעונת הזכייה (עונת 2006/07).
טריאס שיחק עבור הנבחרת הספרדית זמן קצר מאוד (בשנים 2003 - 2005) וזכה עמה במדליית הארד באליפות אירופה 2005, זכייתו היחידה במסגרת הבינלאומית עם ספרד.
ז'רמינל (רומן)

| --- | --- |

 מידע כללי
 מאת:  אמיל זולא 
 שפת המקור:  צרפתית 
 סוגה:  רומן 
 נושא:  שביתה, mining in France 
 מקום התרחשות:  אגן המכרות בנור-פה דה קאלה 
 הוצאה
 מקום הוצאה:  צרפת 
 סדרה
 ספר קודם:  La Joie de vivre 
 הספר הבא:  L'Œuvre 
 
ז'רמינל (בצרפתית: Germinal) הוא שמו של רומן מאת אמיל זולא. זה הרומן השלושה-עשר בסדרת רוגון-מקוואר. הוא נכתב בסגנון נטורליסטי ופורסם בהמשכים בעיתונות בין אפריל 1884 ובין ינואר 1885, בכתב העת "ז'יל בלאס". הספר נכתב בתקופה בה התרחשה שביתה גדולה של עובדי חברת הכרייה של אנזין, בצרפת, שביתה שהסופר עקב אחריה ושימשה רקע לספרו.
לאחר מהדורתו הראשונה במרץ 1885, הרומן פורסם ביותר ממאה מדינות וזכה לעיבודים רבים לתיאטרון, לקולנוע ולטלוויזיה.
הספר זכה להד רב בעולם, בעיקר בעולם דובר צרפתית. ב-1920 הוקם בעיר אנטוורפן, בבלגיה, מועדון כדורגל בשם FC Germinal Ekeren, שנשא את שם הספר.
עלילה

במרכז העלילה עומד עובד רכבת, שפוטר מעבודתו בגלל סטירה שנתן למנהל שלו. עובד הרכבת, אנטיין לנטייה, מוצא עבודה ככורה. תנאיי העבודה מחפירים ובנוסף לכך החברה המעסיקה מוצאת דרך לקצץ את שכר הכורים בטענה למשבר פיננסי. הכורים יוצאים לשביתה ממושכת למען שכרם ותנאי עבודתם.
במקביל למאבק המקצועי מתפתחת גם פרשת אהבים בין הגיבור ובין צעירה הנמצאת בקשר עם גבר אחר.
עיבודים תיאטרליים

בשנת 1885 כתבו זולה וויליאם בוסנאך עיבוד לדרמה בת חמש מערכות המבוססת על הרומן. הדרמה נתקלה בצנזורה, לכן המחזה עלה רק ב-1888. זהמחזה נכשל לכן בוסנאך עיבד אותו מחדש והעיבוד המחודש זכה להצלחה גדולה, תחילה בפרוורי פריז, אחר כך בבלגיה וב מרכז פריז. עיבודים חדשים יותר נעשו בעיקר על ידי יאק קרסונקה וריינר ורנר פאסבינדר (1974).
עיבודים קולנועים

1903 Germinal {ז'רמינל) מאת פרדיננד זקה.
1905 Au pays noir (בארץ השחורה) מאת לוסיין נונגוט.
1912 Au pays des ténèbres (בארץ החושך) מאת ויקטורין ג'אסט.
1913 Germinal (ז'רמינל) מאת אלבר קפלאני.
1963 Germinal (ז'רמינל) מאת איב אלגרט.
1993 Germinal (ז'רמינל) בבימויו של קלוד ברי.
הערות שוליים

| --- | --- |
בקרת זהויות :  NLI: 987007595280105171  BnF: cb12011567j (data)  GND: 4221251-0  LCCN: no91015887  MusicBrainz work: c2f60d17-a3be-469b-bc9f-bf48ddbfdc88  SUDOC: 028239059  VIAF: 181861235   WorldCat (עם VIAF): 181861235
ויקטוריה לרנר

|  מידע כללי |
| --- | --- |
 מדינה:  ישראל ישראל
 ספורט
 ענף ספורט:  אתלטיקה
 תת-ענף:  הדיפת כדור ברזל   הטלת כידון   זריקת דיסקוס
 מועדון:  מכבי תל אביב
 
ויקטוריה לרנר, הייתה אתלטית ארצישראלית, אלופת ארץ ישראל הראשונה (1935) בהדיפת כדור ברזל, בהטלת כידון ובזריקת דיסקוס.
ביוגרפיה

לרנר התאמנה באגודת הספורט מכבי תל אביב.
ביוגרפיה > 1935

באליפות ארץ ישראל הראשונה שנערכה בסוף דצמבר אותה שנה זכתה לרנר ב-4 מדליות אישיות, 3 זהב ו-1 ארד. מדליות זהב, בהדיפת כדור ברזל בתוצאה של 8.67 מטר, לפני פאולה אלנר ממכבי עתיד תל אביב (8.46 מטר) וחברתה לאגודה לאה לדרמן (8.14 מטר), בהטלת כידון בתוצאה של 25.27 מטר, לפני לאה לדרמן (23.38 מטר) ומרגלית ספיר ממכבי רחובות (19.85 מטר) ובזריקת דיסקוס בתוצאה של 23.56 מטר, לפני לאה לדרמן (22.07 מטר) ועליזה שורנר ממכבי רחובות (19.74 מטר). מדליית ארד, בקפיצה לגובה בתוצאה של 1.20 מטר, אחרי מרגלית ספיר (1.25 מטר) ועדה יהודאית ממכבי עתיד תל אביב (1.25 מטר).
הערות שוליים

↑  הרבנאות הא"י לנשים באתלטיקה קלה, הַבֹּקֶר, 31 בדצמבר 1935
זאבי נהרות

| זאבי נהרות |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: זאבי נהר
משפחה:: זאבי נהרות
שם מדעי
 Esocidae ‏רפינסק, 1815

זאבי נהרות (שם מדעי: Esocidae) היא משפחה של דגים טורפים מהסדרה זאבי נהר החיים בחצי הכדור הצפוני במקווי מים מתוקים. רוב הדגים בסדרה, הכוללים 3 סוגים ועוד שניים שנכחדו, משוייכים למשפחה זו למעט הסוג דג בוץ (Umbra), בו 3 מינים.
מינים אלה ברובם הם טורפי מארב ארגסיביים, בייחוד המינים מהסוג זאב נהרות (שבעבר היה הסוג היחיד במשפחה), ולהם שיניים חזקות, לסתות ארוכות וצבע המותאם לצבעי צמחי מים, בהם הם מתמזגים. הגדול בבני המשפחה הוא זאב נהרות מוסקי שיכול להגיע לעיתים למשקל של 32 ק"ג ולאורך 1.8 מטר.
מיון

זאב נהרות (Esox) - בו 7 מינים
זאבן שחור (Dallia) - בו 3 מינים
סוג ומין יחיד זאבן אולימפי (Novumbra hubbsi)
Estesesox - נכחד
Oldmanesox - נכחד
ז'ורדי ברתומיאו

| --- | --- |

 לידה:  15 בינואר 1959 (בן 65) ברצלונה, ספרד 
 מדינה:  ספרד 
 השכלה:  אוניברסיטת ברצלונה  אוניברסיטת מדריד 
 
ז'ורדי ברתומיאו אורתיאו (באנגלית: Jordi Bertomeu Orteu; נולד ב-15 בינואר 1959) הוא הנשיא, והמנכ"ל של חברת יורוליג בסקטבול, המנהלת את שני המפעלים הבכירים באירופה של כדורסל גברים, היורוליג והיורוקאפ.